**Møde med Borgerforeningen i Ulfborg den 25.06.2013 vedr. forbedringer/forskønnelse i Ulfborg.**

Ved mødet deltog fra Ulfborg Borgerforening:

Margit Hansen, Lasse Østergård, Henry Madsen, Brian Hansen og Martin.

Fra Holstebro Kommune deltog Bodil Pedersen, formand for Teknisk Udvalg, Eli Vium, Teknisk Udvalg, Annette Vognbjerg og Petrine Hede Andersen, Trafik og Park.

Efter de forskellige tiltag der er lavet i forbindelse med Helhedsplan Ulfborg er der stadig budget til flere forbedringer/forskønnelser. Teknisk Udvalg vil i den forbindelse gerne høre borgerforeningens ønsker.

Borgerforeningen ønsker:

* Skilte ved Jytte Høys kunstværker (Fuglehus, kikkert m.fl.) med forklaringer på værket. *Kultur og Fritid vil undersøge muligheden for at opsætte skilte i 2014.*
* Blomstersøjler/kupler. Margit sender billeder til Petrine på nogle som er set i Tyskland. De kan evt. stå ved torvet, skolen og kirken. *Det er ikke muligt at få blomster træer som dem Margit har set i Tyskland. Der er et forslag om blomster kupler som vist på bilag 1. De koster kr. 6.000 pr. stk. i indkøb, årlig drift kr. 2.500 pr. stk. De er ca. 60 cm brede.*
* Bord/bænkesæt langs Ringvejen, evt. som de bord/bænkesæt der er ved søen i Søparken. *(1 stk. kr. 4.000 + fliser til underlag) Derudover skraldespand kr. 4.500. Årlig drift for tømning af skraldespand kr. 2.600.*
* Legeredskaber i anlægget til sandkassen *kasse til legetøj, 100\*60\*60 m stolpe og beslag ca. 4.500 inkl. montering og opsætning, derudover ca. kr. 1.000-2.000 til legetøj.*
* Fitness redskaber i anlægget til voksne evt. et ”edderkop-kravlestativ”.

*3 meter højde, 4,5 meter radius, kr. 15.000 plus opsætning ca. 6.000 og faldunderlag 50 m2 med ramme rubiniatræ og sand 12.500. I alt ca. kr. 31.500.*

* Mangler oprydning i skovbunden ved Søparken. Der er mange rødder.

*Svaret fra Natur og Miljø som drifter skoven: Skoven har en meget naturnær karakter med en del død ved, væltede træer og synlige rodkager, og kommunen ønsker at denne praksis skal fortsætte af hensyn til forvaltningspraksis i naturnær skovdrift. Hvis der er døde træer / grene som er til fare for skovens publikum vil der bliver beskåret i det nødvendige omfang.*

* Asfaltrampe Majsvænget ved sti. *Denne laves af driftsmidler.*
* Stenmelssti fra Skovstien til Søparken. *Det koster kr. 40.000*
* Nyt stiforløb til hallen fra Ringvejen. *Dette skal laves af hallen eller Kultur og Fritid, da det er på hallens areal og ikke vejareal.*
* Et helleanlæg eller fodgængerfelt på Ringvejen ved Odinsvej. *Denne overgang er ikke prioriteret i forhold til trafiksikkerhedsplanen. Bør vurderes i forhold til trafiksikkerhedsplanen.*
* Vigepladser ved døgneren og det tidligere apotek[[1]](#footnote-1).
* Blomster og flagstænger ved indfaldsveje[[2]](#footnote-2).

Borgerforeningen oplyser, at skiltet ved indfaldsvej fra Holstebro er fjernet.

*Holstebro Kommune opfordrer til at Borgerforeningen opsætter skiltet. Borgerforeningen skal bede Vejdirektoratet kontakte Holstebro Kommune hvis Vejdirektoratet vil have skiltet fjernet. Der ligger en aftale fra det tidligere Ulfborg-Vemb kommune vedr. tilladelse til skiltene.*

Fremtidsplaner.

* Få en byarkitekt til at vurdere på ideer til udvikling og forskønnelse af byen. Evt. Vibeke Holmbo fra Planafdelingen.
* Evt. et projekt som Præstbjerg m. shelter. *Natur og Miljø tager det til efterretning, men har ikke planer om det nu. De henviser til de andre shelters der er i området.*
* Evt. videreføre Maarups skilte om skoven, og lave stierne så de kan benyttes med barnevogne. *Det koster ca. kr. 50.000 at lave stien således den kan benyttes af flere.*
1. Skal aftales med Vejdirektoratet [↑](#footnote-ref-1)
2. Skal aftales med Vejdirektoratet for 2 indfaldsveje [↑](#footnote-ref-2)